વર્તમાન સમયમાં રેલવે દિવસ દરમિયાન ફિક્સ્ડ દરે વીજળીની કિંમત ચૂકવે છે. જ્યારે રાત્રિ દરમિયાન ઓફ પીક અવર્સ દરમિયાન સસ્તા દરે વીજળી મેળવે છે. આ બાબતને પુષ્ટિ આપતા રેલવેના સ્પોક પર્સન નરેન્દ્ર પાટિલે જણાવ્યું કે ઉંચા વીજળી ભાવને કારણે અમારા પર બોજ વધે છે. અમારે ઔદ્યોગિક દરે વીજળી ખરીદીને રાહત દરે ટ્રેન સેવા ચલાવવાની હોય છે. આવા સમયે સસ્તી વીજળીને કારણે અમને મોટી રાહત મળી શકે એમ છે. સેન્ટ્રલ રેલવે દર મહિને 160 મિલિયન યુનિટ જેટલો વીજળી વપરાશ ધરાવે છે.